cyanic-selkie/wikianc huggingface dataset:
Տուրնոն սյուր Ռոն
Տնտեսություն
2010 թվականին ուներ 6731 աշխատունակ (15-64 տարեկան) բնակիչ, որոնցից ակտիվ էին 4917-ը, իսկ ոչ ակտիվները` 1814։ Ակտիվության ցուցանիշը կազմում է 73,1 %։ 4917 աշխատունակ մարդկանցից աշխատել է 4254 անձ (2238 տղամարդ և 2016 կին)։ Գործազուրկ են եղել 663 անձ (301 տղամարդ և 362 կին)։ 1814 անաշխատունակներից 730-ը եղել են աշակերտներ կամ ուսանողներ, 527-ը` թոշակառուներ, իսկ 557-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սանտյագո Սոլարի
Սանտյագո Սոլարի (իսպ.՝ Santiago Hernán Solari Poggio, ), արգենտինացի նախկին ֆուտբոլիստ, կիսապաշտպան։
Ընտանիք
Սանտյագոյի հայրը՝ Էդուարդո Միգել Սոլարին աշխատում է որպես տեխնիկական տնօրեն, մայրը՝ Ալիսիա Սուսանա Պոդջիոն՝ ֆիզկուլտուրայի ուսուցչուհի։ Սանտյագոն ունի 3 եղբայր և 1 քույր։
Կարիերա
Պրոֆեսիոնալ ֆուտբոլային կարիերան սկսել է «Նյուքասլ Օլդ Բոյս» արգենտինական ֆուտբոլային ակումբում։ «Նյուքասլ Օլդ Բոյս»-ի կազմում չի անցկացնում ոչ մի խաղ, քանի որ պահեստային խաղացող էր։ 1994 թվականին գնում է ԱՄՆ, որպեսզի սովորի անգլերեն։ 1995 թվականին Սոլարին տեղափոխվում է «Ռիվեր Փլեյթ»։ «Ռիվեր Փլեյթ»-ում դառնում է հիմնական կազմի խաղացող։ Անցկացնում է 66 խաղ և դառնում 13 գոլի հեղինակ։ 1999-2000 թվականներին հանդես է եկել իսպանական «Ատլետիկո Մադրիդ» ֆուտբոլային ակումբում, անցկացրել է 45 խաղ և դարձել 7 գոլի հեղինակ։ 2000-2005 թվականներին հանդես է եկել «Ռեալ Մադրիդ» ֆուտբոլային ակումբում, անցկացրել է 131 խաղ և դարձել 10 գոլի հեղինակ։ 2005-2008 թվականներին հանդես է եկել «Ինտերնացիոնալե» ֆուտբոլային ակումբում, անցկացրել է 39 խաղ և դարձել 4 գոլի հեղինակ ։ 2008-2009 թվականներին հանդես է եկել «Սան Լորենսո» ֆուտբոլային ակումբում, անցկացրել է 26 խաղ և դարձել 4 գոլի հեղինակ։ 2009-2010 թվականներին հանդես է եկել «Ատլանտե» ֆուտբոլային ակումբում, անցկացրել է 33 խաղ և դարձել 5 գոլի հեղինակ։
2010-2011 մրցաշրջանն անցկացրել է ուրուգվայական «Պենյարոլ» ֆուտբոլային ակումբում ։
Ազգային հավաքական
2000-2004 թվականներին հանդես է եկել Արգենտինայի ֆուտբոլի ազգային հավաքականում, անցկացրել է 11 խաղ և չի դառել ոչ մի գոլի հեղինակ ։
Ծանոթագրություններ
Կատեգորիա:Ատլետիկո Մադրիդի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Ռեալ Մադրիդ ՖԱ մարզիչներ Կատեգորիա:Նյուելս Օլդ Բոյզի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Հարվի Քեյթել
Կենսագրություն
Ծնվել է Նյու Յորքի Բրուքլինի շրջանում, Ռումինիայից և Լեհաստանից գաղթած հրեաների ընտանիքում։ Ծառայել է Լիբանանում, ծովային հետևազորում։ Սովորել է Լի Ստրասբերգի և Ստելա Ադլերի Դերասանական ստուդիայում։ Շուրջ 10 տարի աշխատել է ոչ մեծ թատրոններում։ Այդ ժամանակ ծանոթացել է կինոռեժիսոր Մարտին Սկորսեզեի հետ, և նկարահանվել նրա՝ «Ո՞վ է բախում իմ դուռը» ֆիլմում։ Սկորսեզեի հետ համագործակցությունը շարունակվել է «Ալիսան այլևս այստեղ չէ բնակվում» (1974), «Չար փողոցները» (1972), «Տաքսու վարորդ» (1976), «Քրիստոսի վերջին փորձությունը» (1988) ֆիլմերում։
1970-ական թվականների վերջում նկարահանվել է եվրոպական ֆիլմերում։ Կեյտելը պետք է նկարահանվեր Ֆրենսիս Ֆորդ Կոպպոլայի «Ապոկալիպսիսը հիմա» (1979) ֆիլմում, սակայն դերը ստացել է Մարտին Շինը։ Դրանից հետո նրա կարիերան անկում ապրեց, հիմնականում մարմնավորում էր երկրորդական դերեր։
Իր դերասանական գործունեությունը շարունակել է արդեն 1988 թվականին, երբ նկարահանվեց «Քրիստոսի վերջին փորձությունը» ֆիլմում, մարմնավորելով Հուդա Իսկարիովտացու դերը։ Այնուհետև հաջորդեցին դերեր՝ Ռիդլի Սքոթի «Թելման և Լուիզը» (1991) և «Բագսի» ֆիլմերում։
1992 թվականին դարձել է Քվենթին Տարանտինոյի «Կատաղած շները» ֆիլմի պրոդյուսերը, որտեղ մարմնավորել է գլխավոր դերերից մեկը։ Շարունակելով համագործակցությունը Տարանտինոյի հետ, 1994 թվականին նկարահանվել է «Քրեական ընթերցվածք», իսկ 1995 թվականին՝ «Արևածագից դեպի մայրամուտ» ֆիլմերում։
Խաղացել է Ջեյն Կեմպիոնի «Դաշնամուր» ֆիլմում, որը Կանի կինոփառատոնին արժանացել է «Ոսկյա արմավենու ճյուղ» մրցանակին։ 2001 թվականին նկարահանվել է հունգարացի կինոռեժիսոր Իշտվան Սաբոյի «Կողմերի կարծիքը» ֆիլմում։
2002 թվականին Մոսկվայի միջազգային կինոփառատոնում արժանացել է Կոնստանտին Ստանիսլավսկու անվան մրցանակին։
Անձնական կյանք
Հարվի Քեյթելը երկար ժամանակ հարաբերություններ է ունեցել դերասանուհի Լորրեյն Բրակոյի հետ։ 2001 թվականին Քեյթելը ամուսնացել է դերասանուհի Դաֆնե Կանսթերի հետ։ Նա երեք երեխաների հայր է. Ստելլան (ծնվել է 1985 թվականին), մայրը Լորրեն Բրակկոն է, Հադսոնան (ծնվել է 2004 թվականին), մայրը Լիզա Կարմազին է, և  Ռոմանան (ծնվել է  2004 թվականին), մայրը Դաֆնե Կանսթերն է։
Արտաքին հղումներ
Կատեգորիա:Մայիսի 13 ծնունդներ Կատեգորիա:1939 ծնունդներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի սցենարիստներ Կատեգորիա:Թատրոնի դերասաններ Կատեգորիա:Ամերիկացի տղամարդ թատերական դերասաններ
Մի՛ անհանգստացիր, նա շատ հեռու չի գնա ոտքով
«Մի՛ անհանգստացիր, նա շատ հեռու չի գնա ոտքով» (Don't Worry, He Won't Get Far on Foot), ամերիկյան տրագիկոմեդիոն ֆիլմ՝ հիմնված Ջոն Կալլահանի համանուն գրքի վրա։ Սցենարի հեղինակը և ռեժիսորը Գաս Վան Սենթն է։ Ֆիլմի պրեմիերան տեղի է ունեցել 2018 թվականի հունվարի 19-ին՝ «Սանդենս» կինոփառատոնում ։ Ֆիլմի ամերիկյան վարձույթը թողարկվել է 2018 թվականի հուլիսի 13-ին ։
Սյուժե
Ծաղրանկարիչ Ջոն Կալլահանի հուզիչ և ոգեշնչող պատմությունն է, որն ավտովթարից հետո սովորում է նորից շարժվել, սիրել ու կյանքն ընդունել իր բոլոր դրսևորումներով։
Կինոարտադրություն
2016 թվականի նոյեմբերին հայտարարվել է, որ Հոակին Ֆենիքսը Գաս Վան Սենթի կենսագրական ֆիլմում խաղալու է ծաղրանկարիչ Ջոն Կալլահանի դերը։ Մեծ էկրանների համար ֆիլմի ադապտացումն սկսել էին դեռևս 1989 թվականին, և Ռոբին Ուիլյամսը հավակնում էր գլխավոր դերին ։ Որպես արդյունք, Ռոբին Ուիլյամսի անունը նշվում է ֆիլմի եզրափակիչ տիտրի «Հատուկ շնորհակալություն» բաժնում ։ Նույն թվականի դեկտեմբերին հայտնի է դարձել, որ Ջոնա Հիլն ու Մառա Ռունին միացել են ֆիլմի հիմնական դերասանական կազմին ։ 2017 թվականի փետրվարից հայտնի է դարձել, որ Ջեք Բլեքը բանակցություններ է վարում ֆիլմում նկարահանվելու համար ։ 2017 թվականի մարտին Մարկ Ուեբերն ստացել է Մայքի՝ Վիետնամի պատերազմի վետերանի ու գլխավոր հերոսի մտերիմ ընկերոջ դերը ։
Նկարահանման շրջանը տևել է 25 օր, նկարահանումները կատարվել են Լոս Անջելեսում և նրա շրջակայքում ։
Թողարկում
Ֆիլմը տարածելու իրավունքներն ստացել է «Amazon Studios» ամերիկյան կինոընկերությունը։ 2017 թվականի դեկտեմբերին «Amazon Studios» ընկերությունը հայտարարել է ֆիլմի թողարկման ամսաթիվը՝ 2018 թվականի մայիսի 11 ։ Ֆիլմի համաշխարհային պրեմիերան կայացել է 2018 թվականի հունվարի 19-ին «Սանդենս» կինոփառատոնում ՝ «Պրեմիերաներ» (Premieres) խորագրով։ Ֆիլմը մասնակցել է Բեռլինի 68-րդ միջազգային կինոփառատոնի հիմնական մրցույթին ։
Քննադատություն
«Մի՛ անհանգստացիր, նա շատ հեռու չի գնա ոտքով բաժինը» ֆիլմը քննադատների կողմից ստացել է դրական արձագանքներ։ Այսպես, Rotten Tomatoes կայքում ֆիլմը ունի 80 % վարկանիշ՝ հիմնված 6,3 միջին միավորով (10 հնարավորից) 45 գրախոսությունների վրա ։ Metacritic կայքում ֆիլմն ունի 100 հնարավորից 68 միավոր՝ հիմնված քննադատների 21 գրախոսությունների վրա, ինչը համապատասխանում է «ընդհանուր առմամբ դրական կարծիքներ» կարգավիճակին ։ IMDb ֆիլմերի ամենամեծ տվյալների բազայում ֆիլմն ունի այցելուների միջին վարկանիշ՝ 10 հնարավորից 6,9 (1024 ձայն) ։
Արտաքին հղումներ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:2018 դրամա ֆիլմեր Կատեգորիա:Ֆիլմերի երաժշտություն ըստ Դենի Էլֆմանի
Long Live ASAP (երգ)
«Long Live ASAP» (ոճավորված՝ Long Live A$AP), ամերիկացի ռեփեր ASAP Rocky-ի երգն է։ Այն թողարկվել է 2012 թվականի դեկտեմբերի 18-ին և ընդգրկվել է նրա դեբյուտային «Long. Live. ASAP» ստուդիական ալբոմում։ Երգը գրվել է ASAP Rocky-ի, Ռիկո Լավի, Finatik N Zac դուետի, Ֆրանկ Ռոմանոյի, Լորիա Ջեյն Լոութերի և Ջիմ Ջոնսինի կողմից։
Տեսահոլովակ
Երգի տեսահոլովակը, որի ռեժիսորներն են Սամանտա Լեկան և ASAP Rocky-ն, ներկայացվել է 2012 թվականի դեկտեմբերի 23-ին ։
Արտաքին հղումներ
Կատեգորիա:ASAP Rocky երգեր Կատեգորիա:2012 երգեր
Չումլաղ
Չումլաղ (ჩუმლაყი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Գուրջաանից հեռու է 4 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Խոնավություն
Խոնավություն, ջրային գոլորշու քանակությունն օդում ։ Ջրային գոլորշին ջրի գազային վիճակն է և տեսանելի չէ։ Խոնավությունը ցույց է տալիս տեղումների, ցողի կամ մշուշի հավանականությունը։ Խոնավության երեք հիմնական չափումներ են հայտնի՝ բացարձակ, հարաբերական և հատուկ։ Բացարձակ խոնավությունը ջրի գոլորշու քանակությունն է օդում ։ Հարաբերական խոնավությունը ներկայիս օդի բացարձակ խոնավության հարաբերությունն է այդ ջերմաստիճանի մաքսիմում խոնավությանը, տոկոսով արտահայտված։
Ծանոթագրություններ
Կատեգորիա:Ֆիզիկական մեծություններ
Շաշիան
Շաշիանի  (შაშიანი), գյուղ Վրաստանում։ Գտնվում է Կախեթի մարզի Գուրջաանի շրջանում։
Դիրք
Գյուղը գտնվում է ծովի մակարդակից 530 մետր բարձրության վրա։ Շրջկենտրոն Գուրջաանից հեռու է 16 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2342 մարդ, մեծամասնությունը՝ վրացիներ (99,6%)։
Ծանոթագրություններ
Կատեգորիա:Վրաստանի գյուղեր Կատեգորիա:Գուրջաանի շրջան
Տետրագրամմատոն
Տետրագրամմատոն (Կամ` տետրագրամմա, τετραγράμματον, τετρα, «չորս» և и γράμμα, «տառ»), հուդդայական կրոնական և կաբալիստական ավանդույթներում՝ Աստծո չարտասանվող քառատար անուն, որը համարվում է Աստծո հատուկ անուն, ի տարբերություն Աստծո այլ տիտղոսներից։ Առաջին անգամ հանդիպում է Թորայում։ Օգտագործվում է 10 պատվիրաններից առաջինում։ Քրիստոնեության մեջ տետրագրամմատոնը դա Աստծո բազում անուններից է, ինչպես օրինակ Էլ, Ադոնայ, Էլոհիմ և այլն ։
Հին եբրայերենում տետրագրամմատոնը՝ 4 տառ է՝ ‏ י (յոդ) ה (հեյ) ו (վավ) ה (հեյ)՝ יהוה‏‎‎‎։ Տետրագրամման լատինատառ տառադարձվում է ինչպես IHVH կամ YHWH կամ JHWH:
Տետրագրամմատոն հին יהוה‎ դա հին היה‎ — «լինել» բայի ապառնի ժամանակի եզակի թվի 3-րդ դեմքն է և տետրագրամմատոնի բառացի թարգմանությունն է։ «(Նա) կլինի», ըստ որոշ գիտնականների թարգմանության «(Նա) ողջ է»։ Հին היה‎‎ «լինել» բայից է ձևավորված Հին אהיה‎‎ ‎‎ — «(Ես կամ) գոյություն ունեմ» ներկա ժամանակի եզակի թվի առաջին դեմքը, որը գործածված է Ելքում։ « Աստված ասաց Մովսեսին՝ Ես կամ»։ Տետրագրամմատոնից են ծագել հին יהו «Իահո» և հին יו «իո», որոնք կան հրեական շատ հատուկ անունների մեջ։ Հրեա-եգիպտական պապիրուսներում, որտեղ պատմվում է մոգության մասին, այն արդեն ի հայտ է գալիս հին Ίαωούηε
Հին հունարեն ձեռագրերում Աստծո անունն ուղղակիորեն չի տառադարձվում։ Այդ իսկ պատճառով կասկածներ կան, որ Աստծո անունը կարող է գոյություն ունենալ քառակուսի գրության սահմաններից դուրս։ Հին հրեաները 3-1-րդ դարերում թարգմանեցին Սուրբ գրությունը՝ Սեպտուագինտան, հին եբրայերենից հին հունարեն։ Հնագույն Սեպտուագինտայի պահպանված սալիկներից շատերում տետրագրամմատոնը լրիվությամբ փոխարինված է «Κύριος» (Տեր), «Θεός» (Աստված), շատ հազվադեպ կարելի է հանդիպել Սեպտուագինտայի միայն առանձին տարբերակներ, որտեղ տետրագրամմատոնը թողել են անփոփոխ (Սեպտուագինտայի նման տարբերակներ հավանաբար առանձին արվում էին հրեական սփյուռքի այն մասի համար, որը ծանոթ էր արամերենին)։ Նաև տառադարձում չի նկատվում քրիստոնեական հունական հնագույն ձեռագրերում։ Նոր Կտակարանի ողջ հունարեն տեքստում չկա ոչ հենց տետրագրամմատոն, ոչ էլ դրա տառադարձումը հունարեն այբուբենի տառերով, նույնիսկ այնտեղ, երբ ցիտվում է Հին Կտակարանի այն վայրերը, որտեղ տետրագրամմատոն հաստատ առկա է։ Բոլոր նման հոդվածներում Աստծո հատուկ անունը փոխարինված է «Κύριος» (Տեր) և «Θεός» (Աստված) բառերով։
Տվյալ ֆենոմենի բացատրության համար գոյություն ունի վարկած ըստ որի Աստծո անունը տետրագրամմատոնի ձևով կարող է միաժամանակ ծառայել թե որպես կնիք (ստորագրություն) և թե ինչ-որ պատմական գծագիր (ինչն ավելի մոտ է կաբալային), երբ հաշվի է առվում դրա նումերոլոգիական կազմը, ինչպես տառերի գումար։ Եթե ընդունենք նման բացատրությունը, ապա հասկանալի է դառնում, թե ինչու Աստծո անունը՝ տետրագրամմատոն հնագույն ընդօրինակողների գիտակցության մեջ պետք է ունենար անփոփոխ ձև կամ թե ընդհանրապես գոյություն չունենար։
Ծանոթագրություններ
Կատեգորիա:Աստվածաբանություն
Արտաբերություն
Արտաբերություն, հնչարտաբերություն, մարդու արտասանական գործարանների աշխատանքը, որի շնորհիվ կազմավորվում ու արտասանվում են հնչյուններ։ Լեզվի հնչյուններն ունեն տարբեր արտասանական առանձնահատկություններ։ Յուրաքանչյուր հնչյունի կազմավորման մեջ առանձնացվում է երեք փուլ՝ ելման, կացքի և դարձի։ Ելման փուլը այն վիճակն է, երբ արտաբերության օրգանները պատրաստվում են արտաբերման, կացքը՝ երբ օրգաններն ընդունել են տվյալ հնչյունն արտաբերելու համար անհրաժեշտ դիրքը, իսկ դարձը՝ երբ օրգաններն անցնում են հաջորդ հնչյունի արտաբերմանը կամ դադարին։ Բաղաձայններն արտասանելիս ստեղծվում են արգելքներ (փակվածքներ ու նեղվածքներ), հնչյունները որոշակիորեն տեղայնանում են, և նրանց կազմավորման ծանրությունն ընկնում է արտասանական գործարանների այս կամ այն մասի վրա։ Այսպես՝ բ արտասանելու համար երկու շրթունքները մոտենում են, հպվում, ստեղծում փակվածք և ապա վայրկենաբար հեռանում իրարից։ Ղ–ի կազմավորման համար լեզվի ետին մասը բարձրանում է դեպի փափուկ քիմքը և ստեղծում նեղվածք, որով անցնում է արտաշնչվող օդը։ Եթե արգելքները բնորոշ են բաղաձայններին, ապա ձայնավորների արտաբերման համար կարևոր է կոկորդում ձայնալարերի տատանումների շնորհիվ առաջացած ձայնը։ Այն անցնում է բերանի հնչարանով, և վերջինիս ձևի ու ծավալի փոփոխման շնորհիվ ստացվում են տարբեր որակներ՝ ձայնավորներ։
Կատեգորիա:Հնչյունաբանություն
Ուսել
Ուսել (Ucel), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1894 մարդ, բնակչության խտությունը` 341.88 մարդ/կմ²։ Բնակավայրը զբաղեցնում է 5.54 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 21 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1151 աշխատունակ (15-64 տարեկան) բնակիչ, որոնցից ակտիվ էին 841-ը, իսկ ոչ ակտիվները` 310։ Ակտիվության ցուցանիշը կազմում է 73,1 %։ 841 աշխատունակ մարդկանցից աշխատել է 753 անձ (395 տղամարդ և 358 կին)։ Գործազուրկ են եղել 88 անձ (38 տղամարդ և 50 կին)։ 310 անաշխատունակներից 102-ը եղել են աշակերտներ կամ ուսանողներ, 132-ը` թոշակառուներ, իսկ 76-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
American Authors
American Authors, ամերիկյան ինդի ռոք խումբ, ժողովրդական և փոփ ժանրերի տարրերով, հիմնվել է Բրուքլինում, Նյու-Յորք։ Նրանք հայտնի են «Best Day of My Life», «Believer» սինգլներով, որոնք մտնում են իրենց առաջին՝ «Oh, What a Life» ալբոմի մեջ։ Այդ ալբոմը զբաղեցրել է երրորդ տեղը Billboard ռոք ալբոմների ցանկում ։
Պատմություն
American Authors խմբի անդամբերը առաջին անգամ հանդիպել են Բերքլի քոլեջում 2006 թվականին։
Կարյերայի սկզբում քառյակը ձայնագրում էր իր երգերը և հանդես էր գալիս «The Blue Pages» անունով Բոստոնում և 2010 թվականին տեղափոխվել է Բրուքլին և աշխատել Island Records-ի հետ։
2012 թվականին խումբը անունը փոխվեց «American Authors» (Ամերիկյան հեղինակներ)։ Նրանց դեբյուտային սինգլը «Believer», ուշադրություն դարձրեց իր վրա ալտերնատիվ ռոք ռադիոյի միջոցով։ Նրանց երկրորդ սինգլը, «Best Day of My Life», ցուցադրվել է ԱՄՆ-ում Lowe’s հեռուստատեսային գովազդում։
2013 թվականի Հունվարին պայմանագիր կնքվեց Mercury Records-ի հետ։
Նոմինացիաններ
World Music Award «Ամենալավ համաշխարհային երգ»
Արտաքին Հղումներ
Կատեգորիա:Քառյակներ Կատեգորիա:Երաժշտական խմբեր այբբենական կարգով Կատեգորիա:Ամերիկյան ռոք խմբեր Կատեգորիա:2006 հիմնադրված երաժշտական խմբեր
Մարվին Պլատենհարդտ
Նյուրնբերգ
Պլատենհարդտը Նյուրնբերգի ակադեմիայի սան է։ Իր պրոֆեսիոնալ դեբյուտը նշեց 2010 թվականի դեկտեմբերի 5-ին՝ Բորուսիա Դորտմունդի դեմ խաղում ։ 2011 թվականի հոկտեմբերի 22-ին նա դարձավ 2 գոլային փոխանցման հեղինակ Շտուտգարտի դեմ խաղում ։ Դեկտեմբերի 17-ին՝ Բայեր Լևերկուզենի դեմ խաղում Պլատենհարդը դարձավ 2 գոլային փոխանցման հեղինակ՝ օգնելով իր թիմին հաղթել 3-0 հաշվով ։ Իր առաջին գոլը պրոֆեսիոնալ կարիերայում խփեց 2013 թվականի մայիսի 11-ին՝ Ֆորտունա Դյուսելդորֆի դեմ խաղում ։ Նյուրնբերգի առաջին թիմի կազմում Պլատենհարդտը անցկացրեց 66 հանդիպում՝ դառնալով 2 գոլի և 8 գոլային փոխանցման հեղինակ։
Հերթա Բեռլին
2014 թվականի մայիսի 20-ին Պլատենհարդտը 3 տարվա պայմանագիր կնքեց Հերթայի հետ ։ Հերթան նրա տրանսֆերի համար վճարեց 500 հազար եվրո։ Թիմի կազմում իր դեբյուտը նշեց օգոստոսի 30-ին՝ Բայեր Լևերկուզենի դեմ խաղում ։ Հերթայի կազմում իր առաջին գոլը խփեց 2015 թվականի դեկտեմբերի 12-ին՝ Դարմշտադտի դեմ խաղում իրացնելով տուգանային հարվածը  ։ Եվրոպական առաջնություններում իր առաջին հանդիպումը անցկացրեց 2016 թվականի հուլիսի 28-ին՝ Եվրոպայի Լիգայի որակավորման 3-րդ փուլի Բրոնդբյուի դեմ խաղում ։ 2017 թվականի մարտի 11-ին՝ Բորուսիա Դորտմունդի դեմ խաղում Պլատենհարդտը դարձավ գոլի հեղինակ՝ օգնելով իր թիմին հաղթել 2-1 հաշվով ։ Սա նրա պրոֆեսիոնալ կարիերայի 7-րդ գոլն էր. բոլոր գոլերը նա խփել է տուգանային հարվածներից։
Միջազգային կարիերա
Պլատենհարդտը հանդես է եկել Գերմանիայի բոլոր տարիքային երիտասարդական հավաքականների կազմում՝ Մ17 հավաքականի կազմում 2009 թվականին հաղթելով Եվրոպայի առաջնությունը ։
Գերմանիայի ազգային հավաքական առաջին անգամ հրավիրվեց 2017 թվականի մայիսի 17-ին՝ Դանիայի և Սան Մարինոյի դեմ խաղերի համար ։ Իր դեբյուտը ազգային հավաքականի կազմում նշեց հունիսի 6-ին՝ փոխարինման դուրս գալով Դանիայի դեմ խաղում  ։
2017 թվականին Պլատենհարդտը Գերմանիայի հավաքականի կազմում մասնակցեց ՖԻՖԱ Կոնֆեդերացիաների գավաթին ՝ անցկացնելով միայն 1 հանդիպում և օգնելով իր թիմին հաղթել մրցաշարը ։
2018 թվականի մայիսին Պլատենհարդտը ընդգրկվեց Գերմանիայի՝ աշխարհի առաջնության համար վերջնական կազմում ։ Նա մասնակցեց միայն Մեքսիկայի դեմ հանդիպմանը , իսկ Գերմանիան դուրս մնաց խմբային փուլից  ։
Ակումբային վիճակագրություն
2018 թվականի հուլիսի 4-ի դրությամբ
Միջազգային վիճակագրություն
2018 թվականի հուլիսի 4-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Գերմանացի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Նյուրնբերգի ֆուտբոլիստներ Կատեգորիա:Բեռլինի Հերտայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ
Լինա Աննաբ
Լինա Աննաբ (Lina Annab), հորդանանցի գործարար, քաղաքական գործիչ, Հորդանանի տուրիզմի և հնությունների նախարար ։
Կենսագրություն
Ավարտել է Ջորջթաունի համալսարանը ։ 2008 թվականից եղել է Զառա ինվեսթմենթ հոլդինգի գլխավոր մենեջերը։ 2016 թվականի հունիսին Հանի Մուլկիի կառավարությունում դարձել է Հորդանանի տուրիզմի և հնությունների նախարար, աշխատել է երկրում զբոսաշրջային ներդրումների ավելացման ուղղությամբ։ Ընտրվել է Արևելյան հետազոտությունների ամերիկյան կենտրոնի խորհրդի անդամ, սակայն պաշտոնից հրաժարվել է, երբ ստանձնել է նախարարի պաշտոնը ։ 2016 թվականի դեկտեմբերի 3-ին հովանավորել է Հորդանանում անցկացվող Արաբական ավիացիայի գագաթնաժողովը ։ ՅՈՒՆԵՍԿՕ-ի Համաշխարհային ժառանգության կոմիտեի 41-րդ նստաշրջանում ղեկավարել է Հորդանանի պատվիրակությունը ։ 2017 թվականին օգնել է Հորդանանում կազմակերպելու Օպերայի փառատոնը, որն արաբական աշխարհում կազմակերպվել է առաջին անգամ  ։ 2017 թվականին Forbes ամսագրի տարվա «Կառավարության 10 ամենահզոր արաբ կանանց» շարքում  զբաղեցրել է 8-րդ տեղը։
Bon Jovi (այլ կիրառումներ)
Bon Jovi, կարող է վերաբերել՝
Տահևա (այլ կիրառումներ)
Տահևա, կարող է վերաբերել՝
Մելիք-Հուսեինյաններ
Պատմություն
Տոհմն առաջացել է հին գորիսեցի խոջա Լազարի որդի Լալայից։ Բացի Լալայից Լազարը ևս երկու որդի է ունեցել՝ Պարոնն ու Ավագը։ Եղբայրներն ապրել են Հին Գորիսում, որտեղ հողի պակասությունը բավական նեղել է նրանց, ինչի պատճառով  Պարոնը, վերցնել է մի բուռ հաճար և գնացել է շահի մոտ, ցույց տվել նրան ևւ ասել, որ իրենց հողի վատության և սակավության պատճառով ստիպված են հաճար ուտել։ Շահը  նրան հողեր  է նվիրել  Նոր Գորիսի մոտակայքում։
Կարճ ժամանակ անց թարաքյամա թափառական խմբերը հարձակվում են Հին Գորիսի վրա, բնակիչներին կոտորում, թալանում և ցրվում։ Այդ ընթացքում Լալայի որդի Բաղրը մեռնում է թողնելով երկու որդիներին՝ Օհանին  ու Ամիրին։  Օհանն ու   ու Ամիրը, որպեսզի ազատվեն այս թափառականների հալածանքներից,   Ավետարանոց գյուղ՝ մելիք Շահնազարի մոտ։ Այստեղ Օհանը հայտնի է դառնում իր քաջությամբ և ամուսնանում շուշեցի մի մեծատան աղջկա հետ։ Այս ժամանակ գորիսեցիները գնում խնդրում են Օհանին, որ գա իրենց մելիքը դառնա, նա էլ, երբ նույն խնդիրը կրկնում է մելիք Շահնազարին, հանձն է առնում և Փանահ խանից Գորիս, Խոտ, Շինուհայր, Հալիձոր, Քարահունջ, Ալիղուլիքենդ,  Մաղանջուղ, Կորու գյուղերի վրա մելիք հաստատվելով գալիս է կառավարելու։ Մելիք Օհանը հաստատվում նախ« Ծակերի ձորում,  հետո՝ Նոր Գորիսում։
Օհանը քաջ մարդ է եղել բազմիցս հալածել է թափառական թարաքյամաներին, որոնք պարբերաբար հարձակումներ են գործել Նոր Գորիսի վրա։
Մելիք Օհանին հաջորդել է նրա ավագ որդին՝ մելիք Հովսեփը։ Նա շատ թույլ մարդ է եղել, իսկ նրա եղբայր Սեին կամ Հուսեինն աչքի է ընկել իր քաջությամբ, առատաձեռնությամբ և խելքով։ Մելիք Հովսեփը միշտ նրա հետ է խորհրդակցել և գործերի մեծ մասը նրան  հանձնարարել։ Հուսեինը մեծ ժողովրդականություն է ձեռք բերել, և  ժողովուրդը խնդրել է մելիք Հովսեփին, որ մելիքության տիտղոսն էլ եղբորը հանձնի, քանի որ ամբողջ կառավարությունը նրա ձեռքին է, մելիք Հովսեփը համաձայնվԵլ Է։ Սակայն սա ծանր է թվում Հուսեինի ավագ եղբայրներին, որոնք ընդդիմանում են և մի կռվում դաշույնի հարվածով Հուսեինի երկու մատը կտրում են և մի աչքն էլ կուրացնում, բայց և այնպես Հուսեինը հաղթող է դուրս գալիս  և մելիք դառնում։ Եղբայրները չեն հանգստանում և Խոտ, Շինուհայր ու Հալիձոր գյուղերին դրդում են իրենց եղբոր դեմ։ Այս պատճառով էլ Մեհտի խանը 1805 թվականին մի հրովարտակով հիշեցնում է այդ գյուղերին, որ նրանց մելիքը Հուսեինն է։
Հուսեինի օրոք Նախիջևանի խանի զինվորները, երկու խմբի բաժանված, հարձակվում են մեկը՝ Քարաշենի, մյուսը՝ Քարահունջի վրա։ Քարաշենը շուտով անձնատուր է լինում, որը ասպատակողները թալանում և երիտասարդներին գերի են տանում, իսկ Քարահունջը պաշտպանվում է։ Գյուղացիներն ապաստանում են եկեղեցում և սեղանի մեծ քարով ծածկում դուռը։ Զինվորները փորձում են քանդել եկեղեցին, բայց չեն կարողանում։ Այդ ժամանակ բերում են դաշտում բռնած երկու եղբայրների, որոնց հայրը նույնպես եկեղեցում է ապաստանած լինում։ Զինվորները ստիպում են այս եղբայրներին աղաչել իրենց հորը, որ դուռը բացի՝ խոստանալով, որ այդ դեպքում կխնայեն ինչպես այս երկու եղբոր, այնպես էլ նրանց հոր կյանքը, այնինչ հակառակ դեպքում կսպանեն եղբայրներին։ Սրանք թուրքերեն աղաչում են հորը, որ բացի դուռը, բայց և հայերեն խնդրում են, որ իրենց երկուսի կյանքի համար չզոհի բոլոր գյուղացիների կյանքը։ Վերջապես թուրքերը, տեսնելով, որ հայրը չի լսում որդիների աղաչանքը, սուրը դնում են եղբայրների վզին և կանչում հորը, որ ազատի նրանց։ Սակայն հայրը, արցունքներ թափելով, զոհում է որդիներին։ Եղբայրները երկուսն էլ թաղված են նույն եկեղեցու դռան մոտ։
Մի առավոտ էլ մելիք Հուսեինը նկատում է, որ Նախիջևանի խանի մարդիկ էլի իջնում են դեպի իրենց գյուղը՝ Նոր Գորիս։ Անմիջապես տեղեկացնում է Խուրշուդին. սա անցնում է գետը, տանում իր բարձր գդակը մի քանի ուրիշ գդակների հետ քարերի վրա դնում և ինքը հակառակ կողմում թաքնվում։ Թուրքերի առաջնորդն ուղղվում է դեպի գդակները՝ կարծելով, թե հայերը եկել կտրել են իր ճանապարհը և սկսում այդ ուղղությամբ կրակել։ Այդ ժամանակ Խուրշուդը հետևի կողմից խփում է գնդակով և վայր գլորում նրան։ Անմիջապես նրան հետևող մարդիկ թողնում և փախչում են։
Աղբյուրներ
Կատեգորիա:Հայկական տոհմեր
Վուզիե (շրջան)
Ծանոթագրություններ
Կատեգորիա:Ֆրանսիայի շրջաններ
Օդրի Լորդ
Օդրի Լորդ (Audrey Geraldine Lorde;), ամերիկացի գրող և բանաստեղծուհի, ֆեմինիստ, քաղաքացիական իրավունքների համար պայքարի ակտիվիստ։ Նրա պոեզիան առանձնանում է տեխնիկական վարպետությամբ և հուզական արտահայտությամբ, բանաստեղծությունները հաճախ արտահայտում են քաղաքացիական և սոցիալիստական անարդարության զայրույթը և վրդովմունքը, որը նա տեսել է ամբողջ կյանքի ընթացքում ։ Նրա ստեղծագործությունների թեման, ինչպես արձակ, այնպես էլ բանաստեղծական է, կենտրոնացած է եղել քաղաքացիական իրավունքների, ֆեմինիազմի և կանանց սև ինքնության ուսումնասիրության վրա։
Կյանքի վաղ տարիներ
Լորդը ծնվել է Նյու Յորքի Հարլեմ քաղաքում, Կարիբյան տարածաշրջանից ներգաղթածների ընտանիքում։ Նրա հայրը՝ Ֆրեդերիկ Լորդը Բարբադոսից էր, իսկ մայրը՝ Լինդա Լորդը, Գրենադային պատկանող Կարիակու կղզուց։ Եղել է երեք դուստրերից ամենափոքրը։ Լորդի վաղ ուսուցման և դաստիարակության մեջ կարևոր դեր է խաղացել նրա մայրը։ Չորս տարեկանում սկսել է խոսել, Օդրին շուտով սովորել է կարդալ և գրել։ Իր առաջին բանաստեղծությունը գրել է ութերորդ դասարանում։
1951 թվականին ավարտել է Հանթերի քոլեջը՝ ինտելեկտուալ, շնորհալի երեխաների համար նախատեսված հաստատությունը։ Ուսման ընթացքում Լորդը «Seventeen» ամսագրում հրապարակել է իր առաջին բանաստեղծությունը։ Ուսումնառության ընթացքում մասնակցել է Գարլեմի գրողների Գիլդիայի կողմից կազմակերպված պոեզիայի սեմինարներին։
Կարիերա
Օդրի Լորդը 1954 թվականն անցկացրել է Մեքսիկայի ազգային ինքնավար համալսարանում, և այդ ժամանակաշրջանը նկարագրել է որպես նորացման և ինքնահաստատման ժամանակ։ Ընդունել է իր ինքնությունը անհատական ​​և գեղարվեստական ​​մակարդակում՝ որպես բանաստեղծ ։ Նյու Յորք վերադառնալուն պես Լորդը հաճախել է Հանթերի քոլեջ և ավարտել այն 1959 թվականին։ Շարունակելով ստեղծագործել, աշխատել է գրադարանավար։ Ուսումը շարունակել է Կոլումբիայի համալսարանում՝ 1961 թվականին ստանալով գրադարանագիտության մագիստրոսի աստիճան։ Այս ժամանակահատվածում աշխատել է Մաունթ-Վերնոնի հանրային գրադարանում ։
1962 թվականին Օդրի Լորդն ամուսնացել է իրավաբան Էդվին Ռոլինսի հետ։ Նրանց ամուսնությունը տևել է մինչև 1970 թվականը, նրանք ունեցել են երկու երեխա։
1968 թվականին Լորդը պաշտոն է ստացել Միսիսիպի նահանգի Տուգալուի քոլեջում ։ Այնտեղ և Մեքսիկայում անցկացրած ժամանակահատվածում, ձեռք է բերել կարևոր ստեղծագործական հմտություն։ Օդրին իր երիտասարդ սևամորթ ուսանողների հետ դասընթացներ է վարել, հաճախ քննարկելով այդ ժամանակ արդիական՝ քաղաքացիական իրավունքների հարցը։ Նրա բանաստեղծությունների գիրքը՝ Cables to Rage արտացոլում է Տուգալուում նրա գտնվելու փորձը ։
1972 թվականից մինչև 1987 թվականը Լորդն ապրել է Սթաթեն Այլենդ կղզում։ Այս ժամանակահատվածը նշանավորվել է ստեղծագործությամբ, դասավանդմամբ և հասարակական կազմակերպությունների հետ համագործակցմամբ, մասնավորապես, նա համահիմնադրել է Kitchen-Table: Women of Color Press-ը , Հասարակական կազմակերպություններ Women’s Coalition of St. Croix-ը և Sisterhood in Support of Sisters-ը (վերջինս՝ 80-ականների վերջին, հիմնադրվել է Հարավային Աֆրիկայում՝ ապարտհեյդից տառափող կանանց օգնելու համար)։
Բեռլինյան տարիներ
1984 թվականին Լորդն աշխատել է Արևմտյան Բեռլինի ազատ համալսարանում, որպես հրավիրված պրոֆեսոր։ Լորդին հրավիրել է Դագմար Շուլցը, որի հետ հանդիպել է 1980 թվականին Կոպենհագենում՝ ՄԱԿ-ի կանանց համաշխարհային համաժողովին ։ Գերմանիայում գտնվելու ընթացքում Լորդը դարձել է ազդեցիկ գործիչ աֆրո-գերմանական շարժման մեջ ։ Բեռլինում մի խումբ սևամորթ ակտիվիստների հետ միասին Օդրի Լորդը հորինել է «աֆրո-գերմանացի» տերմինը և Գերմանիայում ստեղծել սև շարժումը ։
Պոեզիա
Լորդի բանաստեղծական աշխատանքները պարբերաբար լույս են տեսել 60-ականների ընթացքում՝ Լենգսթոն Հյուզի «New Negro Poets» USA հրատարակությունում, մի քանի արտասահմանյան անթոլոգիաներում։ Այդ ժամանակ Լորդը ակտիվություն է ցուցաբերել քաղաքացիական իրավունքների, հակապատերազմական և ֆեմինիստական շարժումներում։ 1968 և 1970 թվականներին համապատասխանաբար լույս են տեսել Լորդի առաջին՝ «The First Cities» և երկրորդը «Cables to Rage» ժողովածուները։
1973 թվականին From a «Land Where Other People Live» ժողովածուն առաջադրվել է «Ազգային գրքի» մրցանակի։ Նրանում ներկայացված է Լորդի անձնական պայքարն իր ինքնության համար և սոցիալական անարդարության դեմ նրա զայրույթը ։
Չնայած այդ հրատարակությունների հարաբերական հաջողությանը, 1976 թվականին «Coal» ժողովածուի թողարկումը Օդրի Լորդին դարձրել է «Black Arts Movement»-ի ազդեցիկ ձայնը, իսկ նրա հրատարակությունը «Norton» հրատարակչությունում ընդարձակ լսարանին օգնել է ծանոթանալ իր ստեղծագործությանը։ Գիրքը պարունակել է ինչպես նոր, այնպես էլ հին բանաստեղծություններ, միավորված այնպիսի թեմաներով, որոնք բանաստեղծուհուն հայտնիություն էին բերել․ զայրույթ ռասիզմի դեմ, նրա հիացմունք սև ինքնության հանդեպ։
1991-1992 թվականներին Լորդը եղել է Նյու Յորք նահանգի պաշտոնական բանաստեղծը ։
Արձակ
«The Cancer Journals» (1980 թվական) գիրքը, որը մասամբ կազմված է 1970-ականների վերջի անձնական օրագրերից, և «A Burst of Light» (1988 թվական) գիրքը ոչ գեղարվեստական ​​արձակի օրինակներ են, որոնցում արտացոլված է Լորդի դիագնոստիկայի հետ կապված՝ կրծքագեղձի քաղցկեղը բուժելու և վերականգնվելու փորձը ։ Երկու գրքերում էլ Լորդը վերլուծում է հիվանդության, դրա բուժման, ֆիզիկական գեղեցկության և պրոթեզավորման արևմտյան հայացքները, ինչպես նաև առաջ է քաշում մահվան խնդիրը, դրա հանդեպ վախի, վիկտիմիզացիայի, ներքին ուժերի կյանքի համար մղված պայքարի թեմաները ։
Zami վեպ․ «A New Spelling of My Name»-ը (1982) գրված է որպես «կենսաբիոլոգիա»։ Այն նվիրված է գրողի մանկությանը և չափահասությանը։ Պատմվածքում արտացոլված է Լորդի սեռականության և ինքնաճանաչման էվոլյուցիան։
Sister Outsider գիրք․ «Essays and Speeches» (1984) գրքում Լորդն ընդգծում է մարգինալ խմբերի փորձի կաևորությունը, որպեսզի տեսանելի դարձնի նրանց պայքարը ռեպրեսիվ հասարակության մեջ։ Նա ընդգծում է մարդկանց տարբեր խմբերի (հատկապես սպիտակ և աֆրոամերիկացի կանանց) ընդհանուր լեզու գտնելու անհրաժեշտությունը ։
Ֆիլմեր
Օդրի Լորդը մասնակցել է մի քանի փաստագրական ֆիլմերի ստեղծմանը։ Մասնավորապես, Before Stonewall (1984) և բրիտանական կարճաժամկետ Emergence (1986) ֆիլմը։ Մի քանի փաստագրական ֆիլմեր ստեղծվել են արխիվային գրառումների հիման վրա։ Մասնավորապես, 2012 թվականին թողարկվել է Դագմար Շուլցի Audre Lorde-Die Berliner Jahre 1984-1992 փաստագրական ֆիլմը Բեռլին կատարած այցերի ընթացքում նկարահանված կադրերի հիման վրա։
Ներդրումը ֆեմինիստական քննարկումներում
Լորդը եղել է ինտերսեկցինալության մեծ երկրպագու՝ քսաներորդ դարի երկրորդ կեսի ազատագրական շարժումների շուրջ քննարկումներում ։
Ռասիզմը, կապիտալիզմը, ԼԳԲՏ անձանց իրավունքների, անօրինական ներգաղթյալների կամ ծանր ախտորոշմամբ մարդկանց քննադատելու փորձերը, առաջացրել են դիմադրություն։ Լորդի հասարակական ակտիվության հայտնի և կարևոր փաստ է դարձել նրա բանավեճը Մերի Դեյլիի (Mary Daly) հետ։ Լորդի ազդեցությունը հատկապես ընդգծվում է այսպես կոչված ֆեմինիզմի երրորդ ալիքի համատեքստում։
Հետագա տարիներ՝ մահ և ճանաչում
1989 թվականին Լորդը և նրա գործընկեր Գլորիա Ջոզեֆը (Gloria Joseph) տեղափոխվել են Գլորիայի հայրենիք՝ Սանտա Կրուս։ 1978 թվականից ի վեր Օդրին պայքարել է կրծքագեղձի քաղցկեղի դեմ, վեց տարի անց նրա մոտ լյարդի քաղցկեղ են ախտորոշել։ Բանաստեղծուհին համընդհանուր ճանաչում էր վայելում դեռ կենդանության օրոք։ Մահացել է 1992 թվականի նոյեմբերի 17-ին՝ 58 տարեկան հասակում։
Նրա պատվին անվանվել է Audre Lorde Award գրական մրցանակը, Callen-Lorde Community Health Center բժշկական կենտրոնը և Audre Lorde Project հասարակական կազմակերպությունը։
Ծանոթագրություններ
Կատեգորիա:Ամերիկացի ֆեմինիստներ Կատեգորիա:20-րդ դարի ամերիկացի գրողներ Կատեգորիա:Ամերիկացի հասարակական գործիչներ Կատեգորիա:Կոլումբիայի համալսարանի շրջանավարտներ Կատեգորիա:ԼԳԲՏ գրողներ Կատեգորիա:20-րդ դարի ամերիկացի վիպասաններ Կատեգորիա:Ֆեմինիստ գրողներ Կատեգորիա:Ֆեմինիստներ Կատեգորիա:Լեսբուհի գրողներ Կատեգորիա:Ամերիկացի ֆեմինիստ գրողներ Կատեգորիա:20-րդ դարի ամերիկացի կին գրողներ Կատեգորիա:Ամերիկացի գրողներ Կատեգորիա:ԼԳԲՏ վիպասաններ Կատեգորիա:Ամերիկացի բանաստեղծներ Կատեգորիա:Գրադարանավարներ Կատեգորիա:Մեքսիկայի ազգային ինքնավար համալսարանի շրջանավարտներ Կատեգորիա:20-րդ դարի ամերիկացի բանաստեղծներ Կատեգորիա:Ամերիկացի կին վիպասաններ
Կյանք մահից հետո
Կյանք մահից հետո կամ հանդերձյալ կյանք, կրոնափիլիսոփայական գաղափար՝ մահից հետո մարդու գիտակից կյանքի շարունակության մասին։ Մեծամասամբ նման պատկերացումների հիմքում հոգու անմահության հավատն է, որը հատուկ է շատ կրոնական և կրոնափիլիսոփայական ուսմունքների։ Հանդերձյալ կյանքի մասին պատկերացումները տարբեր կրոններում տարբեր են։ Հուդայականության և քրիստոնեության մեջ այն արտահայտվում է մահացածներից հարություն առնելու հավատով, համաձայն որի՝ ապագայում մահացած մարդիկ հարություն են առնելու Աստծո շնորհիվ։
Ընդհանուր տեղեկություններ
Այդպիսի վերածնունդները կարող են կատարվել այնքան, մինչև մարդը հասնի հոգևոր ոլորտի մակարդակին և գնա այլ աշխարհ։ Հանդերձյալ կյանքի մասին հիմնական պատկերացումները ծագում են կրոններից, էզոթերիզմից և մետաֆիզիկայից։ Ըստ մի շարք հավատների համակարգերի՝ այդ թվում աբրահամիզմի՝ մահից հետո մարդիկ՝ իրենց կյանքում կատարած արարքներին համապատասխան, գոյության նոր մակարդակի են անցնում՝ դատվելով Աստծո դատաստանի կողմից։ Հնդկական կրոններում՝ վերածննդի մասին ուսմունքների մեջ,  շարունակական կյանքի բնույթը ուղղակիորեն որոշվում է ապրած կյանքում կատարած արարքներով։
Տարբեր մետաֆիզիկական մոդելներ
Թեիստները հավատում են անդրշիրիմյան կյանքին։ Որոշ ոչ թեիստական կրոնների ներկայացուցիչներ նույնպես հավատում են հանդերձյալ կյանքին, բայց այն նրանց համար ունի ոչ աստվածային բնույթ։ Սադդուկեի հրեական փիլիսոփայական դպրոցը հավատացել է Աստծո գոյությանը, բայց ոչ հանդերձյալ կյանքին ։ Բազմաթիվ կրոններ՝ անկախ նրանից, հավատում են այլ աշխարհում հոգու գոյությանը (ինչպես քրիստոնեությունը կամ իսլամը) թե վերածննդին (ինչպես բուդդայականությունը և հինդուիզմը), համարում են, որ անդրշիրիմյան կյանքում մարդու կարգավիճակը պարգև է կամ պատիժ՝ կախված նրա ապրած կյանքից։
Վերամարմնավորում
Վերամարմնավորումը (կոչվում է նաև վերածնունդ կամ հոգիների տեղափոխում) կրոնական կամ կրոնափիլիսոփայական հայացքների համակարգ է, համաձայն որի՝ գոյի մի մասը յուրաքանչյուր մահից հետո նոր կյանք է սկսում՝ այլ ֆիզիկական մարմնի մեջ։ Այն Սամսարայի վարդապետության մի մասն է և բուդդայականության, հինդուիզմի, ջայնիզմի ու սիկհականության հիմնական աքսիոման ։ Վերամարմնավորման գաղափարը հանդիպում է բազմաթիվ հին մշակույթներում։ Իրենց ուսմունքներում վերածննդի մասին խոսել են այնպիսի հույն իմաստասերներ, ինչպիսիք են Պյութագորասը, Սոկրատեսը և Պլատոնը ։ Այն նաև սպիրիտիզմի, թեոսոֆիայի, էկկանկարի, սաենթոլոգիայի ընդհանուր հավատն է։ Վերամարմնավորմանը հավատում են նաև Ավստրալիայի, Արևելյան Ասիայի, Սիբիրի, Հարավային Ամերիկայի ցեղային համայնքներում ։
Քրիստոնեությունը, հուդայականությունը և իսլամը չեն հավատում վերամարմնավորմանը՝ բացառությամբ այդ կրոնների մեջ առանձին խմբերի, որոնք են կաբալան, կաթարները, ալավիները, դրուզները և ռոզենկրեյցերը ։ Ըստ ռոզենկրեյցների՝ մահից հետո մարդը վերանայում է իր կյանքը՝ նախքան անդրշիրիմյան աշխարհ մուտք գործելը և արծաթե թելի կտրվելը, ինչին հաջորդում է դատաստանը, որն էլ վերջնական որոշում է կայացնում նրա կյանքի վերաբերյալ։
Դրախտ և դժոխք
Երկինքը, դրախտը, յոթ երկինքները, մաքուր հողերը, Թիենը, Ջաննաթը, Վալհալլան կամ ամառային երկիրը ընդհանուր կրոնական, տիեզերական կամ անդրանցիկ վայր է, որտեղ ապրում են աստվածներ, հրեշտակներ, ջիներ, սրբեր կամ հարգված նախնիներ։ Համաձայն որոշ կրոնական հավատալիքների՝ երկնային էակները կարող են իջնել երկիր կամ մարմնավորվել, իսկ երկրային էակները կարող են բարձրանալ երկինք՝ մահից հետո, բացառիկ դեպքերում՝ կենդանի ժամանակ։ Երկինքը հաճախ նկարագրվում է որպես ամենասուրբ վայր՝ դրախտ, ի տարբերություն դժոխքի կամ ենթաշխարհի։ Դրախտը հասանելի է մարդկանց միայն այն դեպքում, եթե վերջիններս կյանքի ընթացքում ցուցաբերել են աստվածայնություն, բարություն, բարեպաշտություն, համապատասխանում են հավատքի և այլ առաքինությունների, ուղղափառության չափանիշներին։ Դրախտում կարող են հայտնվել նաև ուղղակի Աստծո կամքով։ Ոմանք հավատում են, որ ապագա աշխարհում դրախտը կարող է գոյություն ունենալ Երկրի վրա ։ Դժոխքը, ըստ տարբեր կրոնական և ժողովրդական ավանդազրույցների, անդրշիրմյան կյանքում պատժի և տանջանքների վայրն է ։
Գծային պատմությամբ կրոնները դժոխքը պատկերում են որպես հավերժական հանգրվան, իսկ շրջափուլային պատմությամբ կրոններում այն ժամանակավոր բնույթ է կրում և ընդգրկում է վերամարմնավորումների միջև ընկած ժամանակահատվածը։ Սովորաբար, այս ավանդություններում դժոխքը Երկրի մակերևույթի տակ է կամ այլ աշխարհում և հաճախ մուտքեր է ներառում երկրից։ Անդրշիրիմյան կյանքի վայրերից է նաև քավարանը։
Ավանդազրույցները, որոնք դժոխքը չեն դիտարկում որպես պատժի կամ պարգևատրման վայր, պարզապես այն բնութագրում են որպես մեռելների կացարան, գերեզման, չեզոք վայր (օրինակ՝ Շեոլ կամ Հադես), որը գտնվում է Երկրի մակերևույթի տակ ։
Հին եգիպտական դիցաբանություն
Անդրշիրիմյան կյանքը կարևոր դեր է խաղացել հին եգիպտական դիցաբանության մեջ, որի հավատքի համակարգը գրավոր պատմության ամենավաղ օրինակներից է։ Երբ մարմինը մահանում էր, հոգու մասերը, որոնք հայտնի են որպես կա (մարմնի նմանակ) և բա (անհատականություն), տեղափոխվում էին մահացածների թագավորություն։ Մինչ հոգին ապրում էր Իալույի դաշտերում, Օսիրիսը աշխատանք էր պահանջում՝ իր տրամադրած պաշտպանության դիմաց։ Գերեզմաններում տեղադրված էին արձաններ՝ մահացածներին փոխարինելու համար ։
Եգիպտացիները հավատացել են նաև, որ մումիավորումը և սարկոֆագի (հին եգիպտական «դագաղ»՝ զարդարված սիմվոլներով, նախշերով, նկարներով և հիերոգլիֆներով) մեջ տեղադրումը անդրշիրիմյան կյանք ունենալու միակ եղանակն է։ Ըստ նրանց՝ եթե մարմինը պատշաճ կերպով բալզամով պատված և թաղված լիներ մաստաբայի մեջ, մահացածները կկարողանային ապրել Յալուի դաշտերում և ուղեկցել արևին իր ամենօրյա ճանապարհորդության ընթացքում։ Անդրշիրիմյան կյանքի վտանգավոր լինելու պատճառով՝ «Մեռյալների գիրքը» դրվում էր դագաղում՝ մարմնի, սննդի, թանկարժեք իրերի և «հմայությունների» հետ։ Եգիպտացիները նաև բերանի բացման ծիսակատարություն էին կատարում ։
Հին եգիպտական քաղաքակրթության կորիզը կրոնն էր, իսկ մահից հետո վերածննդի հանդեպ հավատը՝ նրանց թաղման սովորույթների շարժիչ ուժը։ Մահը համարվում էր պարզապես ժամանակավոր ընդհատում և ոչ թե կյանքի ամբողջական դադար։ Եգիպտացիները հավատում էին, որ հավերժական կյանքը կարող էր ապահովվել աստվածապաշտության, մումիայի միջոցով ֆիզիկական կազմվածքի պահպանման և քանդակների ու թաղման այլ սարքավորումների տրամադրման շնորհիվ։ Համարվում էր, որ յուրաքանչյուր մարդ բաղկացած էր ֆիզիկական մարմնից, կայից, բայից և ակհից։ Անունը և ստվերը նույնպես կենդանի էակներ էին։ Անդրշիրիմյան կյանքից հաճույք ստանալու համար այս բոլոր տարրերը պետք է պաշտպանված լինեին վնասներից ։
Հին հունական և հռոմեական կրոններ
Հույն աստված Հադեսը հունական դիցաբանությունում հայտնի է որպես ստորգետնյա աշխարհի թագավոր, մի վայր, որտեղ հոգիներն են ապրում՝ մահից հետո։ Հույն աստված Հերմեսը՝ աստվածների ավետաբերը, մեռած մարդու հոգին տանում էր ստորգետնյա աշխարհ (երբեմն կոչվում էր Հադես կամ Հադեսի տուն)։ Հերմեսը հոգիները թողնում էր Ստիքս գետի ափին՝ կյանքի ու մահվան միջև։
Ըստ ավանդության՝ եթե հոգին ոսկի ունենար, հայտնի լաստանավորդ Քարոնը այն գետով տեղափոխելու էր Հադես։ Դրա համար հուղարկավորությունից հետո հարազատները մետաղադրամ էին դնում մահացածի լեզվի տակ։ Հադես տեղափոխվելուց հետո հոգին, դատվելով Էակոսի, Ռադամանտուսի և Մինոս թագավորի կողմից, ուղարկվելու էր Էլիզիումի, Տարտարոսի, Ասֆոդելյան կամ պատժի դաշտեր։ Ելիսեյան դաշտերը նրանց համար էին, որոնք ապրել էին մաքուր կյանքով։ Այնտեղ կանաչ դաշտեր, հովիտներ և լեռներ էին, բոլորը խաղաղ էին և գոհ, արևը միշտ փայլում էր։ Տարտարոսն այն մարդկանց համար էր, որոնք հայհոյում էին աստվածներին կամ պարզապես ապստամբ և գիտակցաբար չար էին։
Ասֆոդելյան դաշտերը նախատեսված էին բազմաբնույթ մարդկային հոգիների համար․ նրանց, ում մեղքերը հավասար էին իրենց բարությանը, որոնք անվճռական էին եղել իրենց կյանքում կամ դատապարտված չէին։ Պատժի դաշտերը այն մարդկանց համար էին, որոնք հաճախ էին մեղանչել, բայց ոչ այնքան, որ գնային Տարտարոս։ Տարտարոսում հոգին պատժել են լավայում այրելով կամ ծխի վրա ձգելով։ Հունական լեգենդների որոշ հերոսներին թույլատրվել է այցելել ստորգետնյա աշխարհ։ Հռոմեացիները նույնպես ունեին հանդերձյալ կյանքի մասին հավատալիքների նման համակարգ, որտեղ Հադեսին համարժեք էր Պլուտոնը։ Հերակլեսի քաջագործությունների մասին առասպելում նրա առաջադրանքներից մեկը ստորերկրյա աշխարհ գնալն էր և Կերբերոսին՝ երեքգլխանի պահապան շանը բռնելը։
«Սկիպիոնի երազը» գրքի մեջ Ցիցերոնը նկարագրել է, թե ինչպես է հոգին ճամփորդում մոլորակի վերևում՝ հեռվից նայելով փոքրիկ աշխարհին ։
Վերգիլիոսի «Էնեական» 4-րդ գրքում Էնեասը գնում է ստորգետնյա աշխարհ՝ տեսնելու իր հորը։ Ստիքսի գետի մոտ նա տեսնում է նրանց հոգիները, ովքեր արժանի ձևով չեն թաղվել, և սպասում են գետի մոտ, մինչև որևէ մեկը թաղի նրանց։ Ներքևում բացի մահացածներից, նրան նաև ցույց են տալիս վշտի դաշտերը, այն վայրը, որտեղ ապրում են անարդարացիորեն դատապարտված մարդիկ և նրանք, որոնք ինքնասպան են եղել և այժմ զղջում են դրա համար, այդ թվում՝ Էնեասի նախկին սիրեկանը, Տարտարոսի (որտեղ ապրում են տիտանները և օլիմպիացիների հզոր թշնամիները) ռազմիկները և ստվերները, որտեղ նա լսում է  բանտարկյալների հառաչանքները, տեսնում Պլուտոնի պալատը և Էլիզիումի դաշտերը, որտեղ ապրում են աստվածային և խիզախ հերոսների ժառանգները։ Նա տեսնում է մոռացության գետը՝ Լեթան, որից մահացածները ջուր են խմում, որ մոռանան իրենց կյանքը և սկսեն ամեն ինչ նորից։ Վերջապես, Էնեասի հայրը նրան ցույց է տալիս Հռոմի բոլոր ապագա հերոսներին, որոնք կապրեն, եթե նա կատարի իր առաքելությունը քաղաքի հիմքում։
Բահայի հավատքը
Ըստ Բահայի ուսմունքի՝ հանդերձյալ կյանքի բնույթը դուրս է կենդանի մարդկանց գիտակցության սահմաններից, ինչպես դեռ չծնված պտղի համար խորթ է արգանդից դուրս գտնվող աշխարհը։ Բահայի համաձայն՝ հոգին անմահ է և մահից հետո շարունակում է զարգանալ՝ մինչև Աստծո ներկայությանը հասնելը։ Հանդերձյալ կյանքում հոգիները պահում են իրենց անհատականությունն ու  գիտակցությունը, կարող են շփվել կյանքի ընթացքում իրենց մտերիմ եղած հոգիների (օրինակ՝ իրենց ամուսինների) հետ ։
Բահայի գրերում նշվում է նաև հանդերձյալ կյանքում հոգիների միջև տարբերության մասին։ Հոգիները հանդերձյալ աշխարհում գնահատում և վերլուծում են իրենց ապրած կյանքը և հասկանում իրենց արաքների հետևանքները։ Կյանքի ընթացքում Աստծուն երկրպագած հոգիներն ուրախանում են, իսկ մոլորության մեջ ապրածները՝ ափսոսում բաց թողնված հնարավորությունների համար։ Այնտեղ հոգիները կարող են գնահատել միմյանց ձեռբերումները, եթե հասել են նույն մակարդակին ։
Քրիստոնեություն
Նիկիական հանգանակը և ժամանակակից գործածման մեջ անգլերեն տարբերակները ներառում են հետևյալ արտահայտությունը. «Սպասում ենք մահացածների հարությանը և հաջորդ դարի կյանքին»։
Երբ սադդուկեյը Հիսուսին հարցրել է մահացածների հարության վերաբերյալ, նա պատասխանել է, որ հարություն առնողները լինելու են երկնքի հրեշտակների նման։ Հիսուսը նաև հաղորդել է, որ կգա ժամանակ, երբ մահացածները կլսեն Աստծո Որդու ձայնը, և բոլորը դուրս կգան դագաղներից, բարի գործ կատարածները՝ հարություն առնելու, չարագործները՝ դատապարտվելու համար։
Ենոքի գրքում Շոելը նկարագրվում է որպես չորս մասի բաժանված տարածք՝ չորս տիպի մահացածների համար։ Դրանք էին դրախտում հարության սպասող հավատարիմ սրբերը, իրենց մրցանակին սպասող բարեգործները, արդեն պատժված չարագործները, որոնք հարություն չեն առնի Դատաստանի օրը և իրենց պատժին սպասող չարագործները։ Ենոքի գիրքը անվավեր է համարվում քրիստոնեական և հուդայական դավանանքների մեծամասնության կողմից։
Երկրորդ Մակավեյան գիրքը հստակ տեղեկություն է տալիս մահացածների, հարության ու դատի սպասողների մասին, ինչպես նաև ուղորդում է մահացածներից մեղքը մաքրելու համար ճիշտ աղոթքներ ասելու և զոհաբերություններ անելու հարցում։
D (այլ կիրառումներ)
D, կարող է վերաբերել՝
Կյանք մահից հետո
Քրիստոնեություն
Կտակարանի հեղինակը Լուկայի միջոցով պատմում է Լազարի ու մի հարուստի մասին և նկարագրում է մարդկանց անդրաշխարհում, որոնք սպասում են հարության՝ սփոփանքի կամ տանջանքների մեջ։ Անկեղծության գրքի հեղինակը գրում է Աստծո և նրա հրեշտակների մասին, որոնք ժամանակների ավարտի էպիկական պայքարում, երբ բոլոր հոգիները դատապարտելի կլինեն, կռվելու են Սատանայի ու նրա դևերի դեմ։ Հիշատակում կա անցյալ մարգարեների ուրվականների և վերափոխման մասին։
Պողոսի և Ֆեկլի ոչ կանոնադրական գործերում խոսվում է մահացածների համար այն աղոթքների մասին, որոնց շնորհիվ նրանք կարող են «հայտնվել երանելի վիճակում»։
Հիպողիտոս Հռոմեացին ընդհատակյա աշխարհը (Հադեսը) պատկերում է որպես մի վայր, որտեղ տեղափոխված բարեպաշտ մեռելները Աբրահամի գրկում սպասում են իրենց հարությանը, ուրախանում են իրենց ապագա կյանքի համար, իսկ անբարեպաշտները տանջվում են «չհանգչող կրակների լճի» տեսքից, որտեղ նրանց վիճակված է ընկնել։
Գրիգոր I պապը, գրելով «քավարանի կրակի» մասին, կրկնել է մեկ դար առաջ Գրիգոր Նյուսացու առաջադրած հայեցակարգը, ըստ որի, մարդկանց հոգիները մահից հետո քավում են իրենց մեղքերը, «մաքրվում են»։
«Քավարան» բառն (, «մաքրման տեղ») առաջին անգամ օգտագործվել է մահից հետո փրկվածների «ցավոտ մաքրագործումը» նկարագրելու համար։ Ածականական ձևով (purgatorius - a -um, մաքուր) օգտագործվել է ոչ կրոնական գրականության մեջ, ինչպես նաև այնպիսի քրիստոնյաների կողմից, ինչպիսիք են Օգոստինոս Երանելին և Գրիգոր I պապը։
Կաթոլիկ եկեղեցի
Լորենցո Սկուպոլիի «Հոգևոր հայհոյանք» գրքում ասվում է, որ մահվան պահին «խորամանկը» հարձակման չորս փորձ է անում։ Ըստ հանդերձյալ կյանքի վերաբերյալ կաթոլիկ հայեցակարգի՝ մահանալուց հետո հոգիները կանգնում են Աստծո Դատաստանի առաջ. ապաշխարած և անմեղ մարդիկ դրախտ են գնում, իսկ իրենց գործած մեղքերի համար չզղջացողները ընկնում են դժոխք։ 1990-ական թվականներին կաթոլիկ եկեղեցու Կատեխիզիսը դժոխքը դիտարկել է որպես մեղսագործի՝ Աստծուց ինքնահրաժարման վայր, այլ ոչ թե պատժարան։ Ի տարբերություն քրիստոնեական այլ դավանանքների՝ կաթոլիկ եկեղեցին հավատում է, որ երանության մեջ մեռնող, բայց ծանր մեղք կրող հոգիները ընկնում են քավարան, որտեղ իրենց մեղքերը քավելուց հետո անցնում են դրախտ։
Լիմբոս
Չնայած տարածված կարծիքի, Միջին դարերի աստվածաբանների կողմից ստեղծված «լիմբոս» տերմինը իրականում երբեք չի ճանաչվել կաթոլիկ եկեղեցու դոգմա, այլ եղել է Եկեղեցու ներսում տարածված աստվածաբանական թեորիա։ Լիմբոսի համաձայն՝ չմկրտված, բայց անմեղ հոգիները, ինչպիսիք են նորածինների, բարերարների հոգիները, որոնք ապրել են երկրի վրա մինչև Հիսուս Քրիստոսի ծնունդը, կամ նրանք, ովքեր մահացել են մինչ մկրտությունը, ոչ՛ դրախտ են ընկնում, ոչ՛ էլ դժոխք։ Այդ հոգիները արժանի չեն Երանության տեսիլքին և ոչ մի պատժի չեն ենթարկվում, քանզի մեղք չեն գործել, բայց չմկրտվելու պատճառով կրում են նախածին մեղքը։ Այդպես նրանք հայտնվում են բնական, բայց ոչ գերբնական երջանկության մեջ՝ մինչև ժամանակների ավարտը։ Այլ քրիստոնեական դավանանքներում այն նկարագրված է որպես միջանկյալ տեղ կամ բանտարկվածության կարգավիճակ՝ մոռացության ու քամահրանքի մեջ ։
Ծանոթագրություններ
Կատեգորիա:Կրոնական փիլիսոփայություն Կատեգորիա:Մահ Կատեգորիա:Կրոնական ուսմունք Կատեգորիա:Կրոն Կատեգորիա:Վախճանաբանություն Կատեգորիա:Քրիստոնեական տերմիններ Կատեգորիա:Կրոնական տերմինաբանություն Կատեգորիա:Փիլիսոփայություն Կատեգորիա:Դիցաբանություն Կատեգորիա:Հավատք Կատեգորիա:Աստվածաբանություն Կատեգորիա:Էզոթերիզմ Կատեգորիա:Հուդայականություն
Կորի (Սիլվանի գավառ)
Կորի, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Բոհտան գետի աջ վտակի աջ ափին, Ֆարկին գյուղաքաղաքից 12-13 կմ հարավ-արևելք՝ սարավանդին։
Բնակչություն
XX դարի սկզբին ուներ 10 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Բիլյալ Շիմշիր
Բիլյալ Շիմշիր (ծ. 1933 թ.), թուրք դիվանագետ և պատմաբան, Օսմանյան կայսրությունում ազգամիջյան հարաբերություններին նվիրված աշխատությունների հեղինակ է։ Զբաղվել է Բալկանյան թերակղզում հաստատված թուրքերի խնդիրներով և հայկական հարցով։ Ուսումնասիրություններն աչքի են ընկնում միտումնավորությամբ և փորձում են արդարացնել Օսմանյան կայսրության ղեկավար շրջանների գործողությունները։ Շիմշիրը գտնում է, որ հայերը Օսմանյան կայսրությունում ունեցել են լայն իրավունքներ ե մասնակցել տնտեսական և առևտրական կյանքին։ Անգլերեն հրատարակել է «Բրիտանական փաստաթղթերը օսմանյան հայերի մասին» (հ. 1-2, 1982-1983) ժողովածուն, ուր հավաքված են Մեծ Բրիտանիայի ԱԳՆ հրապարակած և չհրապարակած փաստաթղթեր։ Չնայած ժողովածուի նյութերի աչառու ընտրությանը (Հայկական հարցի թուրքական տեսակետը պաշտպանող փաստաթղթեր), դրանք արտացոլում են արևմտյան Հայաստանում և Օսմանյան կայսրության հայաբնակ վայրերում ապրող հայերի իրական վիճակը։
Կատեգորիա:1933 ծնունդներ Կատեգորիա:Թուրք դիվանագետներ Կատեգորիա:Թուրք պատմաբաններ